Rekordhouding : die bron van goeie besluite
In die tradisie van omvattende stelsels wat daarna streef om volhoubare wins in melkproduksie te verseker deur alle rolspelers te betrek, is die aantekening van diererekords en hulle prestasies 'n uiters belangrike hulpmiddel vir die melkboer. Wanneer melkboere aan 'n melkaantekeningstelsel deelneem, word geweldig baie inligting gereeld oor hulle kuddes gegenereer. Die boer se span kundige adviseurs kan hierdie inligting gebruik om hom te help om ingeligte besluite te neem.